อนุทิน ลั่นสื่อต่างชาติแปลคำสัมภาษณ์ผิด ยืนยันไม่เคยระบุว่าไทยคุมสถานการณ์ระบาดโคโรนาสายพันธุ์ใหม่ไม่ได้
อนุทิน ลั่นสื่อต่างชาติแปลคำสัมภาษณ์ผิด ยืนยันไม่เคยระบุว่าไทยคุมสถานการณ์ระบาดโคโรนาสายพันธุ์ใหม่ไม่ได้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงกรณีมีสื่อต่างชาติรายงานข่าวโดยอ้างบทสัมภาษณ์ของตนกับสกายนิวส์ สื่อของอังกฤษ ถึงกรณีโรคปอดอักเสบจากเชื้อไวรัสโคโรนาสายพันธุ์ใหม่ 2019 และมีการรายงานข่าวไปว่าตนเองกล่าวยอมรับทำอะไรไม่ได้แล้วกับสถานกาณณ์นี้ ทั้งที่ตนเองพูดเหมือนที่พูดกับสื่อไทยทั้งหมด ใจความว่าเราคาดการว่าจะมีการระบาด แต่ไทยสามารถควบคุมสถานการณ์ได้ แต่กลับถูกนำไปแปลว่าไทยจะคุมไม่ได้ ซึ่งตนเองได้ส่งข้อความไปตำหนิสื่อดังกล่าวแล้ว และได้รับการตอบกลับว่าข่าวที่นำไปรายงานแล้วบิดเบือนไปเป็นสื่ออีกสำนักที่ลอกข่าวไป ซึ่งไม่ได้มีการอนุญาต อย่างไรก็ตามได้ตำหนิการแปลที่ไม่ตรวจกับคำที่พูดทั้งที่ได้คุยกันแต่แรกแล้วว่าขอให้ฟังดีๆ เพราะภาษาอังกฤษของตนไม่ได้แข็งแรง ขอให้เขียนให้ถูกต้อง